
	Εκδήλωση μνήμης και τιμής

για τους 9 ηρωομάρτυρες της Ε.Ο.Κ.Α.

στο Σπίτι της Κύπρου

H Πρεσβεία της Κυπριακής Δημοκρατίας με αφορμή την επέτειο του απαγχονισμού των Μιχαλάκη Καραολή και Ανδρέα Δημητρίου οι οποίοι υπήρξαν οι πρώτοι αγωνιστές του Απελευθερωτικού Αγώνα της Ε.Ο.Κ.Α. που καταδικάσθηκαν σε θάνατο από τα ειδικά δικαστήρια των Άγγλων αποικιοκρατών διοργανώνει εκδήλωση μνήμης και τιμής για τους εννέα ηρωομάρτυρες, Μιχαλάκη Καραολή, Ανδρέα Δημητρίου, Ανδρέα Ζάκο, Ιάκωβο Πατάτσο, Χαρίλαο Μιχαήλ, Μιχαήλ Κουτσόφτα, Στέλιο Μαυρομμάτη, Ανδρέα Παναγίδη και Ευαγόρα Παλληκαρίδη που απαγχονίστηκαν κατά τη διάρκεια του Αγώνα.
Η εκδήλωση θα πραγματοποιηθεί την Παρασκευή 12 Μαΐου και 19:00, στο Σπίτι της Κύπρου, Ξενοφώντος 2Α, Σύνταγμα.
Χαιρετισμό θα απευθύνουν ο Αρχιεπίσκοπος Νέας Ιουστινιανής και Πάσης Κύπρου κ.κ. Γεώργιος, ο Δρ Κυριάκος Κενεβέζος, Πρέσβης Κυπριακής Δημοκρατίας και ο κ. Ανδρέας Μαϊμαρίδης, Πρόεδρος Συμβουλίου Ιστορικής Μνήμης Αγώνα Ε.Ο.Κ.Α. 1955-1959.
Θα μιλήσει ο κ. Ευάνθης Χατζηβασιλείου, Καθηγητής Εθνικού και Καποδιστριακού Πανεπιστημίου Αθηνών, Γενικός Γραμματέας Ιδρύματος Βουλής για τον Κοινοβουλευτισμό και τη Δημοκρατία.
Η εκδήλωση θα ολοκληρωθεί με σύντομο μουσικό πρόγραμμα από τον Κώστα Χατζηχριστοδούλου και τον μαέστρο Ζαχαρία Μουζάκη στο πιάνο. 

Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=14250
5 Μαΐου 2023

